31990R3070
L 295/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3070/90 НА СЪВЕТА
от 22 октомври 1990 година
за изменение на членове 6 и 17 от Протокола относно определянето на понятието за „продукти с произход“ и методи за административно сътрудничество на Споразумението за сътрудничество между Европейската икономическа общност и Хашемитското кралство Йордания
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Споразумението за сътрудничество между Европейската икономическа общност и Хашемитското кралство Йордания (1) беше подписано на 3 май 1977 г. и влезе в сила на 1 ноември 1978 г.;
като има предвид, че член 6 от Протокола относно определяне на концепцията за „продукти с произход“ и методи за административно сътрудничество (2) на гореупоменатото споразумение (наричан по-долу „Протоколът“), както е изменен с Решение № 3/84 (3) на Съвета за сътрудничество, предвижда, че при автоматична промяна на базовата дата до количествата, изразени в екю, Общността може да въведе ревизирани количества, ако е необходимо;
като има предвид, че еквивалентната стойност на екюто в дадени национални валути на 1 октомври 1988 г. беше по-малка от съответната стойност на 1 октомври 1986 г.; като има предвид, че автоматичната промяна в базовата дата в случай на превръщане във въпросните национални валути, ще има ефект на намаляване на лимитите, които позволяват представянето на опростено документно доказателство; като има предвид, че за да се избегне този ефект, е необходимо да се увеличат такива лимити, изразени в екю,
ПРИЕ НАСТОЯЩИЯ РЕГЛАМЕНТ:
Член 1
Протоколът се изменя, както следва:
1.
В член 6, параграф 1, втора алинея, 2 590 ECU се заменя с 2 820 ECU.
2.
В член 17, параграф 2,180 ECU се заменя с 200 ECU и 515 ECU с 565 ECU.
Член 2
Настоящият регламент влиза в сила на 1 ноември 1990 г.
Настоящият регламент е задължителен в своята цялост и се прилага пряко във всички държави-членки.
Съставено в Люксембург на 22 октомври 1990 година.